Öldungadeildarþingmenn Repúblikanaflokksins ætla ekki að fella ákærurnar gegn Donald Trump , forseta , niður án réttarhalda . Á fundi þingmanna í gær kom fram að atkvæðin til slíks eru ekki til staðar , þó Trump hafi krafist þess á undanförnum dögum . Repúblikanar sem blaðamenn New York Times ræddu við sögðu þó koma til greina að fella ákærurnar niður , eftir að réttarhöldin hefjast . Enn hefur ekki verið ákveðið hvort vitni verði kölluð til að bera vitni í réttarhöldunum . Demókratar í fulltrúadeild Bandaríkjaþings stefna á að greiða atkvæði um hverjir flytja málið fyrir þeirra hönd í öldungadeildinni á morgun eða fimmtudaginn . Eftir slíka atkvæðagreiðslu væri málið alfarið komið á hendur öldungadeildarinnar , þar sem Repúblikanar eru í meirihluta ( 53 - 47 ) . Nancy Pelosi , forseti fulltrúadeildarinnar , hefur neitað að halda þessa atkvæðagreiðslu í nokkrar vikur með því markmiði að fá Mitch McConnell , forseta öldungadeildarinnar , til að tilkynna að Repúblikanar muni leyfa vitni í réttarhöldunum . McConnell hefur hins vegar ekki viljað skuldbinda sig til þess . Hvíta húsið kom í veg fyrir að flestir starfsmenn ríkisstjórnarinnar báru vitni í rannsókn fulltrúadeildarinnar og þar á meðal voru þeir helstu sem komu að Úkraínumálinu svokallaða . Má til dæmis nefna þá Mick Mulvaney , starfandi starfsmannastjóra Hvíta hússins , Mike Pompeo , utanríkisráðherra , og John Bolton , fyrrverandi þjóðaröryggisráðgjafa Trump . Samkvæmt greiningu Washington Post hefur öldungadeildin haldið fimmtán réttarhöld vegna ákæra gegn embættis - og stjórnmálamönnum í 231 árs sögu deildarinnar . Vitni hafa verið kölluð til að bera vitni í hverjum einustu réttarhöldum . Þar á meðal í réttarhöldunum gegn Bill Clinton og Andrew Johnson . Andrew Johnson var fyrsti forsetinn til að vera ákærður fyrir embættisbrot . Hann var varaforseti Abraham Lincoln og tók við embætti eftir að hann var myrtur . Hann var ákærður tvisvar sinnum en tókst í bæði skiptin að komast hjá því að vera vikið úr embætti . Vísir / Getty Í heildina hefur fulltrúadeildin ákært nítján aðila , en hægt er að sjá lista yfir fólkið og brot þeirra hér , og hafa fimmtán réttarhöld farið fram í öldungadeildinni . Í þeim hafa vitni þar að auki verið kölluð til sem báru ekki vitni í rannsóknum fulltrúadeildarinnar , eins og kallað er eftir í þessu tilviki . Það er lítið að marka báðar ásakanirnar . Vitni hafa líka sagt að Trump hafi ekki endilega viljað að rannsóknirnar færu fram . Honum var hins vegar mjög annt um að Zelensky myndi tilkynna tilvist rannsóknanna opinberlega . McConnell hefur ítrekað gefið í skyn að hann hafi lítinn áhuga á að halda löng réttarhöld og hefur jafnvel sagt að réttarhöldin sjálf fari fram í nánu samstarfi við lögmenn Hvíta hússins . Þar að auki hefur hann staðhæft í sjónvarpsviðtali að það væri „ ekki séns að Trump verði vikið úr embætti “ . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .